
Bulvių, skirtų šviežias vartoti, iš Lietuvos augintojų didmeninės, mažmeninės prekybos ir kitose įmonėse 2026 m. birželio mėn., palyginti su 2025 m. atitinkamu laikotarpiu, supirkta 21,88 proc. daugiau, t. y. 3 867,958 t. Ankstyvųjų bulvių šiemet supirkta 27,70 proc. mažiau – 971,803 t. Vėlyvųjų bulvių supirkta 58,31 proc. daugiau (2 896,155 t). Perdirbti skirtų bulvių supirkta 46,97 proc. daugiau – 243,940 t. Seno derliaus bulvių atsargų šiemet užteko ilgiau. 
Daržovių, skirtų vartoti šviežias, 2026 m. birželio  mėn., palyginti su 2025 m. birželio mėn., supirkta 25,49 proc. daugiau, t. y. 4 295,172 t. Baltagūžių kopūstų supirkimas padidėjo 2 kartus (iki 177,350 t), burokėlių – 61,46 proc. (iki 116,930 t), salotų – 25,86 proc. (iki 263,778 t), agurkų – 20,21 proc. (iki 2 837,134 t), česnakų – 19,13 proc. (iki 4,489 t), svogūnų laiškų – 8,57 proc. (iki 45,743 t). Svogūnų supirkimas pernai šiuo metu jau buvo pasibaigęs, o šiemet jų dar buvo supirkta 263,247 t. Tačiau krapų supirkimas sumažėjo 26,10 proc. (iki 3,516 t), pomidorų – 11,58 proc. (iki 503,694 t), smidrų – 10,64 proc. (iki 33,755 t).
Baltųjų pievagrybių, skirtų vartoti šviežius, 2026 m. birželio mėn., palyginti su 2025 m. atitinkamu laikotarpiu, supirkta 5,36 proc. mažiau (136,748 t), rudųjų pievagrybių – 0,55 proc. mažiau (22,780 t). 
Braškių supirkimas buvo didesnis 2,13 proc. ir sudarė 167,532 t. 
Perdirbimo įmonėse 2026 m. birželio mėn., palyginti su 2025 m. birželio mėn., daržovių supirkimas padidėjo 12,99 proc. (iki 1 218,328 t). Burokėlių supirkimas padidėjo 12,72 proc. (iki 1 183,755 t). Taip pat buvo supirkti nedideli kiekiai kopūstų, morkų, svogūnų, agurkų, salotų, krapų (iš viso 34,573 t). 

